ਦਿ ਡਾਇਰੀ ਆਫ਼ ਏ ਸੋਸ਼ਲ ਬਟਰਫ਼ਲਾਈ
ਦਿ ਡਾਇਰੀ ਆਫ਼ ਏ ਸੋਸ਼ਲ ਬਟਰਫ਼ਲਾਈ ਪਾਕਿਸਤਾਨੀ ਲੇਖਿਕਾ ਮੋਨੀ ਮੋਹਸਿਨ ਦਾ 2008 ਦਾ ਕਾਮੇਡੀ ਨਾਵਲ ਹੈ। ਨਾਵਲ ਨੂੰ ਪਹਿਲੀ ਵਾਰ ਰੈਂਡਮ ਹਾਊਸ ਇੰਡੀਆ ਨੇ 12 ਅਕਤੂਬਰ 2008 ਨੂੰ ਪੇਪਰਬੈਕ ਦੇ ਰੂਪ ਵਿੱਚ ਰਿਲੀਜ਼ ਕੀਤਾ \ ਸੀ। ਇਹ ਇੱਕ ਸਮਾਜਿਕ ਔਰਤ ਬਟਰਫਲਾਈ ਬਾਰੇ ਲਿਖਿਆ ਗਿਆ ਹੈ, ਜੋ ਲਾਹੌਰ ਵਿੱਚ ਰਹਿੰਦੀ ਹੈ। ਨਾਵਲ ਨੂੰ ਸਮੀਖਿਅਕਾਂ ਤੋਂ ਜ਼ਿਆਦਾਤਰ ਚੰਗਾ ਹੁੰਗਾਰਾ ਮਿਲਿਆ। ਫਰਵਰੀ 2014 ਵਿੱਚ, ਮੋਹਸਿਨ ਨੇ ਆਪਣੀ ਕਿਤਾਬ ਬਾਰੇ ਇੱਕ ਸੈਸ਼ਨ ਦੌਰਾਨ ਕਰਾਚੀ ਲਿਟਰੇਚਰ ਫੈਸਟੀਵਲ ਵਿੱਚ ਗੱਲ ਕੀਤੀ ਸੀ। ਡਿਜੀਟਲ ਕਿਤਾਬ 2011 ਵਿੱਚ ਜਾਰੀ ਕੀਤੀ ਗਈ ਸੀ ਕਰਾਚੀ ਲਿਟਰੇਚਰ ਫੈਸਟੀਵਲ ਵਿੱਚ ਉਸਦੇ 2014 ਦੇ ਭਾਸ਼ਣ ਵਿੱਚੋਂ ਇੱਕ ਹਵਾਲਾ: "ਹਾਸਰਸ ਦੁਖਾਂਤ ਵਿੱਚ ਉਤਪੰਨ ਹੁੰਦਾ ਹੈ ਜਦ ਕਿ ਗੁੱਸਾ ਵਿਅੰਗ ਨੂੰ ਜਨਮ ਦਿੰਦਾ ਹੈ। ਵਿਅੰਗ ਨਾਲ, ਤੁਸੀਂ ਸੱਚ ਬੋਲਦੇ ਹੋ ਅਤੇ ਸਮਾਜ ਲਈ ਸ਼ੀਸ਼ਾ ਫੜਦੇ ਹੋ।” ਕਿਤਾਬ ਵਿੱਚ 'ਬਟਰਫਲਾਈ' ਦੀ ਭੂਮਿਕਾ ਨਿਭਾਉਣ ਵਾਲ਼ੇ ਵਿਅਕਤੀ ਨੂੰ ਜਾਣਬੁੱਝ ਕੇ ਉੱਚ-ਸਮਾਜ ਦੀਆਂ ਪਾਰਟੀਆਂ ਵਿੱਚ ਸ਼ਾਮਲ ਹੋਣ ਨਾਲ਼ ਇੱਕ ਵਿਗੜੇ ਹੋਏ ਨਮੂਨੇ ਵਜੋਂ ਦਿਖਾਇਆ ਗਿਆ ਹੈ।